CELEX: 22019D0342
Language: bg
Date: 2019-02-08 00:00:00
Title: Решение на Съвместния комитет на ЕИП № 21/2019 от 8 февруари 2019 година за изменение на приложение IX (Финансови услуги) към Споразумението за ЕИП [2019/342]

28.2.2019   
               
               
                  BG
               
               
                  Официален вестник на Европейския съюз
               
               
                  L 60/34
               
            
         РЕШЕНИЕ НА СЪВМЕСТНИЯ КОМИТЕТ НА ЕИП
         № 21/2019
         от 8 февруари 2019 година
         за изменение на приложение IX (Финансови услуги) към Споразумението за ЕИП [2019/342]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент (ЕС) 2015/751 на Европейския парламент и на Съвета от 29 април 2015 г. относно обменните такси за платежни операции, свързани с карти (1), следва да бъде включен в Споразумението за ЕИП.
                  
               
                     (2)
                  
                  
                     Поради това приложение IХ към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            След точка 31й (Директива 2014/17/ЕС на Европейския парламент и на Съвета) от приложение IX към Споразумението за ЕИП се вмъква следното:
            
               
                           „31к.
                        
                        
                           
                              32015 R 0751: Регламент (ЕС) 2015/751 на Европейския парламент и на Съвета от 29 април 2015 г. относно обменните такси за платежни операции, свързани с карти (ОВ L 123, 19.5.2015 г., стр. 1).
                           За целите на настоящото споразумение разпоредбите на Регламента се четат със следните адаптации:
                           
                                       a)
                                    
                                    
                                       В член 3, параграф 2, буква б) по отношение на държавите от ЕАСТ думите „8 юни 2015 г.“ се четат „датата на влизане в сила на Решение № 21/2019 на Съвместния комитет на ЕИП от 8 февруари 2019 г.“.
                                    
                                 
                                       б)
                                    
                                    
                                       В член 16, параграф 2 по отношение на държавите от ЕАСТ думите „до 9 декември 2016 г.“ се четат „в продължение на една година след датата на влизане в сила на Решение № 21/2019 на Съвместния комитет на ЕИП от 8 февруари 2019 г.“.“
                                    
                                 
                     
         
         
            Член 2
            Текстовете на Регламент (ЕС) 2015/751 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 9 февруари 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 8 февруари 2019 година.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 123, 19.5.2015 г., стр. 1.
         
            (*1)  С отбелязани конституционни изисквания.